Diari Oficial de la Generalitat Valenciana


Sumari del DOGV 3813, del 11-08-2000 (2000/6479)

RESOLUCIÓ de 21 de juliol de 2000, de la Direcció General d'Ordenació i Innovació Educativa i Política Lingüística, per la qual es modifica la Resolució de 8 de juliol de 1998 per la qual es convoquen els cursos conduents a l'obtenció del Certificat d'Aptitud Pedagògica a les universitats de la Comunitat Valenciana a partir del curs 1998-1999, per a adaptar-la a partir del curs 2000-2001.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3813

Data del DOGV
:   11-08-2000

Secció del DOGV
:   II. AUTORITATS I PERSONAL - D) CURSOS DE FORMACIÓ

Número del document
:   2000/6479


Data del document
:   20-07-2000

Organisme emissor
:   Conselleria de Cultura i Educació

Tipus de document
:   Resolució

Anàlisi jurídica

 Descriptors 

:   * personal docent
    * pràctiques de formació
    * centre d'ensenyament

RESOLUCIÓ de 21 de juliol de 2000, de la Direcció General d'Ordenació i Innovació Educativa i Política Lingüística, per la qual es modifica la Resolució de 8 de juliol de 1998 per la qual es convoquen els cursos conduents a l'obtenció del Certificat d'Aptitud Pedagògica a les universitats de la Comunitat Valenciana a partir del curs 1998-1999, per a adaptar-la a partir del curs 2000-2001. [2000/X6479]
  
El Reial Decret 321/2000, de 3 de març (BOE 4 de març) modifica el Reial Decret 1.692/1995, de 20 d'octubre, que regula el títol professional d'Especialització Didàctica i transitòriament la impartició del curs conduent a l'obtenció del Certificat d'Aptitud Pedagògica (CAP) i estén fins al curs acadèmic 2001-2002 les referències contingudes al curs acadèmic 1999-2000. Consegüentment amplia en un curs acadèmic la vigència del Certificat d'Aptitud Pedagògica.
  
Simultàniament l'experiència compartida per l'administració Educativa i les universitats valencianes en la impartició del curs conduent a l'obtenció del mencionat certificat, completada en el present curs acadèmic per la Resolució de 28 de febrer de 2000 (DOGV de 30.3.2000), de la Direcció General d'Ordenació i Innovació Educativa i Política Lingüística, per la qual s'establixen les característiques, el procediment i els terminis per a la determinació dels centres docents públics i del professorat tutor per a la realització de la fase pràctica del mencionat curs a partir del curs 2000-2001, aconsella revisar algunes de les decisions relacionades amb el calendari i els terminis establits en la Resolució de 8 de juliol de 1998, de forma que la combinació de totes les actuacions no produïsca cap perjuí a l'alumnat.
  
Per això, en virtut de les competències que em conferix l'article 17, 11 del Decret 86/1999, de 30 de juliol, del Govern Valencià, resolc:
  
U
  
Totes les referències contingudes al curs 1999-2000 i 2000-2001 s'entenen esteses respectivament al curs 2001-2002 i 2002-2003, segons el que disposa el Reial Decret 321/2000 de 3 de març.
  
Dos
  
Es modifica l'apartat quint en els seus números 1 i 4 de la forma següent:
  
1. La preinscripció es realitzarà en qualsevol de les universitats de la Comunitat Valenciana entre el 4 i el 15 de setembre.
  
2. Abans del 30 de setembre es farà pública als taulers d'anuncis de les universitats la relació provisional d'admesos, amb expressió de la Universitat en què cada interessat haurà de realitzar el curs.
  
Tres
  
L'apartat sèptim es modifica de la forma següent : L'expedició del Certificat d'Aptitud Pedagògica es realitzarà el 30 de març. Dit certificat serà expedit per la corresponent Universitat de la Comunitat Valenciana en la forma prevista en la disposició transitòria primera del Reial Decret 1.692/1995, de 20 d'octubre, i tindrà validesa equivalent al títol professional d'Especialització Didàctica per a l'ingrés en el cos de Professors d'Ensenyament Secundari i en el de Professors Tècnics de Formació professional que així ho determinen.